CELEX: 52012PC0593
Language: mt
Date: 2012-10-17
Title: Proposta għal DEĊIŻJONI TAL-KUNSILL dwar il-pożizzjoni li għandha tittieħed f’isem l-Unjoni Ewropea fil-Kumitat ta’ Koperazzjoni stabbilit mill-Ftehim ta’ Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa, u l-Federazzjoni Russa min-naħa l-oħra, tal-24 ta’ Ġunju 1994 rigward it-twaqqif ta' lista ta’ konċiljaturi

|
			
		
		
		52012PC0593
		
			Proposta għal DEĊIŻJONI TAL-KUNSILL dwar il-pożizzjoni li għandha tittieħed f’isem l-Unjoni Ewropea fil-Kumitat ta’ Koperazzjoni stabbilit mill-Ftehim ta’ Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa, u l-Federazzjoni Russa min-naħa l-oħra, tal-24 ta’ Ġunju 1994 rigward it-twaqqif ta' lista ta’ konċiljaturi /* COM/2012/0593 final - 2012/0287 (NLE) */
			
				
		
		
			
			   	MEMORANDUM TA’ SPJEGAZZJONI
1.           KUNTEST TAL-PROPOSTA
Fil-kuntest tal-proċess tal-adeżjoni
tal-Federazzjoni Russa fl-Organizzazzjoni Dinjija tal-Kummerċ, l-Unjoni
Ewropea u l-Federazzjoni Russa nnegozjaw u ffirmaw Ftehim bilaterali, fil-forma
ta’ Skambju ta' Ittri, u protokoll dwar il-modalitajiet tekniċi marbuta
mal-amministrazzjoni tal-kwoti tar-rata tariffarja li japplikaw
għall-esportazzjonijiet tal-injam mill-Federazzjoni Russa lejn l-Unjoni
(minn hawn 'il quddiem imsejjaħ "il-Protokoll") u Ftehim dwar
il-kummerċ ta’ parts u ta’ komponenti ta' vetturi bil-mutur bejn l-Unjoni
u l-Federazzjoni Russa (minn hawn ’il quddiem imsejjaħ
"il-Ftehim").
L-Artikolu 25 tal-Protokoll u
l-Artikolu 12 tal-Ftehim jipprevedi l-applikazzjoni tal-proċeduri ta’
soluzzjoni tat-tilwim stabbiliti fid-Deċiżjoni lill-Kunsill ta’
Kooperazzjoni stabbilit mill-Ftehim ta’ Sħubija u Kooperazzjoni bejn
il-Komunitajiet Ewropej u l-Istati Membri tagħhom, minn naħa
waħda, u l-Federazzjoni Russa, min-naħa l-oħra,
tal-24 ta’ Lulju 1994 (minn hawn ’il quddiem imsemmi “il-Ftehim
ta’ Sħubija"), biex jiġu stabbiliti regoli ta’ proċedura
għas-soluzzjoni tat-tilwim skont dak il-Ftehim, adottata
fis-7 ta’ April 2004 (minn hawn ’il quddiem imsemmija "id-Deċiżjoni
tal-Kunsill ta’ Koperazzjoni dwar is-Soluzzjoni tat-Tilwim").
Il-paragrafu 1 tal-Artikolu 4 ta'
dik id-Deċiżjoni jipprevedi li l-Partijiet fil-qafas tal-Kumitat ta'
Kooperazzjoni, stabbilit skont il-Ftehim ta' Sħubija, jistabbilixxu lista
indikattiva ta’ konċiljaturi għas-soluzzjoni tailwim.
Sabiex jiġi żgurat it-tħaddim
effettiv tal-mekkaniżmi ta’ soluzzjoni tat-tilwim previsti
fl-Artikolu 25 tal-Protokoll u fl-Artikolu 12 tal-Ftehim,
il-Kummissjoni u l-Gvern tal-Federazzjoni Russa qablu dwar l-ismijiet ta’ 15-il
individwu biex jitniżżlu fil-lista ta’ konċiljaturi kif previst
fid-Deċiżjoni tal-Kunsill ta' Koperazzjoni dwar is-Soluzzjoni
tat-Tilwim. 
2.           IR-RIŻULTATI TAL-KONSULTAZZJONIJIET
MAL-PARTIJIET INTERESSATI U L-VALUTAZZJONIJIET TAL-IMPATT
Il-proposta mehmuża tikkostitwixxi
l-proposta għal strument legali li japprova l-pożizzjoni li se
tieħu l-Unjoni Ewropea fil-Kumitat ta’ Kooperazzjoni dwar il-kwistjoni
msemmija hawn fuq.
2012/0287 (NLE)
Proposta għal
DEĊIŻJONI TAL-KUNSILL
dwar il-pożizzjoni li għandha
tittieħed f’isem l-Unjoni Ewropea fil-Kumitat ta’ Koperazzjoni stabbilit
mill-Ftehim ta’ Sħubija u Kooperazzjoni li jistabbilixxi sħubija bejn
il-Komunitajiet Ewropej u l-Istati Membri tagħhom, minn naħa, u
l-Federazzjoni Russa min-naħa l-oħra, tal-24 ta’ Ġunju 1994
rigward it-twaqqif ta' lista ta’ konċiljaturi 
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikolu 207(4)
flimkien mal-Artikolu 218(9) tiegħu,
Wara li kkunsidra l-proposta mill-Kummissjoni
Ewropea,
Billi:
(1)       Skont l-Artikolu 4
tad-Deċiżjoni tal-Kunsill ta’ Kooperazzjoni stabbilita mill-Ftehim
ta’ Sħubija u Kooperazzjoni li jistabbilixxi sħubija bejn
il-Komunitajiet Ewropej u l-Istati Membri tagħhom, minn naħa
waħda, u l-Federazzjoni Russa min-naħa l-oħra, tal-24 ta'
Ġunju 1994[1],
biex jiġu stabbiliti regoli ta’ proċedura għas-soluzzjoni
tat-tilwim skont dak il-Ftehim adottat fis-7 ta’ April 2004
(minn hawn 'il quddiem “id-Deċiżjoni tal-Kunsill ta’ Koperazzjoni
dwar is-Soluzzjoni tat-Tilwim"), il-Kumitat ta' Koperazzjoni jrid ifassal
lista indikattiva ta’ mhux aktar minn 15-il individwu biex dawn iservu ta’
konċiljaturi. 
(2)       Il-Protokoll bejn l-Unjoni
Ewropea u l-Gvern tal-Federazzjoni Russa dwar modalitajiet tekniċi skont
il-Ftehim fil-forma ta’ Skambju ta' Ittri bejn l-Unjoni Ewropea u l-Gvern
tal-Federazzjoni Russa marbuta mal-amministrazzjoni tal-kwoti tar-rata
tariffarja li japplikaw għall-esportazzjoni ta' injam mill-Federazzjoni
Russa[2]
lejn l-Unjoni Ewropea (minn hawn ’il quddiem imsejjaħ "il-Protokoll")
huwa applikat provviżorjament mid-data tal-adeżjoni tar-Russja
mal-Organizzazzjoni Dinjija tal-Kummerċ, sakemm dan jidħol
fis-seħħ.
(3)       Il-Ftehim bejn l-Unjoni
Ewropea u l-Gvern tal-Federazzjoni Russa dwar il-kummerċ ta’ parts u
komponenti ta' vetturi bil-mutur bejn l-Unjoni Ewropea u l-Federazzjoni Russa[3] (minn hawn’il quddiem
"il-Ftehim") huwa applikat provviżorjament mid-data
tal-adeżjoni tar-Russja mal-Organizzazzjoni Dinjija tal-Kummerċ,
sakemm dan jidħol fis-seħħ.
(4)       Skont l-Artikolu 25 tal-Protokoll
u l-Artikolu 12 tal-Ftehim, il-kwistjonijiet jistgħu jitressqu
lill-bord ta’ konċiljazzjoni skont l-Artikolu 3
tad-Deċiżjoni tal-Kunsill ta' Koperazzjoni dwar is-Soluzzjoni
tat-Tilwim.
(5)       Il-Kummissjoni u l-Gvern
tal-Federazzjoni Russa qablu dwar l-ismijiet ta’ 15-il individwu biex
jitniżżlu fil-lista indikattiva ta’ konċiljaturi.
(6)       Għalhekk,
jeħtieġ li tiġi stabbilita l-pożizzjoni li trid
tittieħed f’isem l-Unjoni fil-Kumitat ta’ Kooperazzjoni,
ADOTTAT DIN ID-DEĊIŻJONI: 
Artikolu 1
Il-pożizzjoni li se tieħu l-Unjoni
Ewropea fil-Kumitat ta’ Kooperazzjoni għandha tkun ibbażata fuq
l-abbozz ta’ Deċiżjoni ta' dak il-korp li huwa mehmuż ma’ din
id-Deċiżjoni.
Artikolu 2
Wara l-adozzjoni tagħha,
id-Deċiżjoni tal-Kumitat ta’ Kooperazzjoni tiġi ppubblikata f’Il-Ġurnal
Uffiċjali tal-Unjoni Ewropea. 
Artikolu 3
Din id-Deċiżjoni tidħol
fis-seħħ dakinhar li tiġi adottata.
Magħmul fi Brussell,
                                                                       Għall-Kunsill
                                                                       Il-President
ANNESS I
ABBOZZ
TA’DEĊIŻJONI Nru 1 TAL-KUMITAT TA’ KOOPERAZZJONI BEJN L-UE U
R-RUSSJA
ta’
….. 2012
dwar
it-twaqqif ta’ lista ta’ konċiljaturi msemmija fl-Artikolu 4
tad-Deċiżjoni tal-Kunsill ta' Koperazzjoni dwar is-Soluzzjoni
tat-Tilwim tas-7 ta' April 2004
IL-KUMITAT TA' KOOPERAZZJONI,
Wara li kkunsidra l-Artikolu 4
tad-Deċiżjoni tal-Kunsill ta’ Kooperazzjoni stabbilit mill-Ftehim ta’
Sħubija u Kooperazzjoni li jistabbilixxi sħubija bejn il-Komunitajiet
Ewropej u l-Istati Membri tagħhom, minn naħa waħda, u
l-Federazzjoni Russa, min-naħa l-oħra, biex jiġu stabbiliti
regoli ta’ proċedura għas-soluzzjoni tat-tilwim skont dak il-Ftehim,
adottata fis-7 ta’ April 2004,
Billi:
(1)          Skont l-Artikolu4
tad-Deċiżjoni tal-Kunsill ta’ Kooperazzjoni stabbilita mill-Ftehim
ta’ Sħubija u Kooperazzjoni li jistabbilixxi sħubija bejn
il-Komunitajiet Ewropej u l-Istati Membri tagħhom, minn naħa
waħda, u l-Federazzjoni Russa, min-naħa l-oħra, biex jiġu
stabbiliti regoli ta’ proċedura għas-soluzzjoni tat-tilwim skont dak
il-Ftehim, adottata fis-7 ta’April 2004, il-Kumitat tal-Koperazzjoni
għandu jistabbilixxi lista indikattiva ta’ mhux aktar minn 15-il individwu
li jkunu lesti u kapaċi jservu ta’ konċiljaturi.
(2)          L-Artikolu 12 tal-Ftehim
dwar il-kummerċ ta’ parts u komponenti ta' vetturi bil-mutur bejn l-Unjoni
Ewropea u l-Federazzjoni Russa, iffirmat f’Ġinevra fis-16 ta' Diċembru 2011,
u l-Artikolu 25 tal-Protokoll dwar il-modalitajiet tekniċi skont
il-Ftehim fil-forma ta’ Skambju ta' Ittri bejn l-Unjoni Ewropea u l-Gvern
tal-Federazzjoni Russa marbuta mal-amministrazzjoni tal-kwoti tar-rata
tariffarja li japplikaw għall-esportazzjoni ta’ injam mill-Federazzjoni
Russa lejn l-Unjoni Ewropea, iffirmat mill-Unjoni Ewropea u l-Gvern
tal-Federazzjoni Russa f'Ġinevra
fis-16 ta' Diċembru 2011, jipprevedu li t-tilwimiet
jistgħu jitressqu lill-bord ta' konċiljazzjoni skont l-Artikolu 3
tad-Deċiżjoni tal-Kunsill ta’ Koperazzjoni dwar is-Soluzzjoni
tat-Tilwim.
(3)          Il-Partijiet qablu dwar
lista ta’ 15-il isem,
ADOTTA DIN ID-DEĊIŻJONI:
Artikolu 1
Il-lista ta' 15-il konċiljatur hija
stabbilita fl-Anness ta' din id-Deċiżjoni.
Artikolu 2
Din id-Deċiżjoni għandha
tidħol fis-seħħ dakinhar li tiġi adottata.
Magħmul fi …...…..
Għall-Kumitat
ta' Kooperazzjoni
 Għall-Unjoni Ewropea || Għall-Federazzjoni Russa 
   ||   
Anness
Il-lista
tal-konċiljaturi
Il-konċiljaturi proposti mill-UE:
Bourgeois, Jacques.
Ehlermann, Claus –Dieter.
Kuijper, Pieter Jan.
Sacerdoti, Giorgio.
Torrent, Ramon.
Il-konċiljaturi proposti mill-Federazzjoni Russa:
Komarov, Alexander
Makovsky, Alexander
Martynov, Anatoly
Shumilov, Vladimir
Velyaminov,
Georgy
Il-Presidenti:
Luzius Wasescha (l-Isvizzera)
Crawford Falconer (New Zealand)
Christan Haberli (l-Isvizzera)
Paul Richard O'Connor (l-Awstralja)
Helge Seland (in-Norveġja) 
[1]               ĠU L 327, 28.11.1997, p. 3.
[2]               ĠU L 57, 29.2.2012, p. 3.
[3]               ĠU L 57, 29.2.2012, p. 15.